Kristian Monsen Røkke

Kristian Monsen Røkke (født 9. februar 1983 i Seattle USA) er en norsk næringslivsleder med bred erfaring innen finans og industri. Han er i dag konsernsjef for Aker Horizons. Selskapet, som er notert på Oslo Børs, er en del av Aker ASA og utøver aktivt eierskap i selskaper innen fornybar energi og grønn teknologi over hele verden. Aker Horizons har en målsetning om å bidra til å redusere utslipp med 25 millioner tonn CO2-ekvivalenter årlig fra 2025.

Røkke har tidligere vært administrerende direktør i det børsnoterte investeringsselskapet, Akastor, og har også vært toppleder i det amerikanske skipsverftet Philly Shipyard. I dag er Røkke styreleder i begge disse selskapene, og innehar også en rekke styreverv i andre selskaper i Aker-familien, deriblant Aker Horizons-selskapene Aker Carbon Capture og Mainstream Renewable Power.

Kristian Monsen Røkke har en MBA i Business Administration fra The Wharton School, University of Pennsylvania. Han er sønn av den norske forretningsmannen Kjell Inge Røkke.

Referanser 

Forretningsfolk fra USA
Alumni fra London School of Economics
Alumni fra Handelshøyskolen BI
Kjell Inge Røkke
Fødsler i 1983
Personer fra Seattle